29/06/2016 | Administración LocalMunicipal
Ames
Aprobación definitiva da modificación da Ordenanza fiscal reguladora da taxa polo saneamento e depuración de augas residuais

ANUNCIO Aprobación definitiva da modificación da Ordenanza fiscal reguladora da taxa polo saneamento e depuración de augas residuais En sesión plenaria celebrada o 28 de abril de 2016 prestouse aprobación provisional á modificación da Ordenanza fiscal reguladora da taxa polo saneamento e depuración de augas residuais, así como ao texto íntegro modificado desta. Dito acordo de aprobación provisional foi sometido a exposición pública por prazo de 30 días hábiles, no Boletín Oficial da Provincia núm.88, de 10 de maio de 2016, e nos xornais "El Correo Gallego" e na "La Voz de Galicia", tamén do 10 de maio de 2016, sen que durante o referido prazo fora presentada ningunha reclamación. De conformidade ao acordo plenario de 28 de abril de 2016, ao non terse presentado ningunha reclamación durante o prazo de exposición pública, o acordo de aprobación provisional quedou elevado a definitivo de maneira automática. En cumprimento do previsto no artigo 70.2 da Lei 7/1985, de 2 de abril, reguladora das bases do réxime local (LRBRL), publícase o texto íntegro da Ordenanza fiscal reguladora da taxa polo saneamento e depuración de augas residuais. ORDENANZA FISCAL REGULADORA DA TAXA POLO SANEAMENTO E DEPURACIÓN DE AUGAS RESIDUAIS Artigo 1.º.–Natureza e fundamento. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 e 20 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, este concello establece a taxa polo saneamento e depuración de augas residuais, que se rexerá pola presente ordenanza fiscal, que atende ó previsto no artigo 57 da citada norma legal. Artigo 2.º.–Feito impoñible.1. Constitúe o feito impoñible da taxa a prestación do servizo de saneamento e depuración de augas residuais polo Concello de Ames, calquera que sexa a modalidade de réxime de xestión, que se concreta nas seguintes prestacións: a) A utilización da rede de saneamento dos predios que legal ou fisicamente constitúan a unidade de edificación. b) A prestación do servizo de depuración de augas residuais vertidas pola rede de saneamento. c) A actividade municipal, técnica e administrativa, dirixida a verificar as condicións precisas para autorizar a conexión ás redes municipais de saneamento (pluviais ou fecais). d) Execución de acometidas ás redes municipais de saneamento (pluviais ou fecais). 2. De acordo co carácter obrigatorio deste servizo, entenderase que incorren no feito impoñible: a) Os propietarios das fincas do municipio conectadas á rede, que deberán verter á mesma as augas residuais que produzan. b) Os propietarios das fincas respecto das que exista a posibilidade da conexión de acordo co previsto no Regulamento do servizo, aínda cando os interesados non soliciten a prestación do mesmo, ou non culminen a execución da correspondente acometida.3. Non estarán suxeitas a esta taxa os propietarios das fincas derruídas declaradas ruinosas ou que teñan a condición de solar ou terreo. A estes efectos entenderase por ruinoso unicamente aquel inmoble que fose obxecto dunha declaración administrativa de ruína de acordo co disposto na norma que en cada caso resulte de aplicación. Artigo 3.º.–Suxeitos pasivos.1. Son suxeitos pasivos da taxa, en concepto de contribuíntes, as persoas físicas e xurídicas e as entidades a que se refire o artigo 35 da Lei 58/2003, de 17 de decembro, xeral tributaria, que soliciten a prestación do servizo ou sexan beneficiarios ou afectados deste en virtude de calquera título.2. Terán a consideración de substitutos do contribuínte os propietarios dos inmobles afectados, que poderán repercutir as cotas, de ser o caso, nos respectivos usuarios. Artigo 4.º.–Responsables. Responderán solidaria e subsidiariamente da débeda tributaria deste tributo as persoas ou entidades ás que se refiren os artigos 42 e 43 da Lei Xeral Tributaria, de acordo có previsto neles. Artigo 5.º.–Base impoñible. A base impoñible da taxa regulada nesta ordenanza estará constituída: Para o feito impoñible sinalado no artigo 2.1. a) e b) desta ordenanza, nos casos de fincas que fagan uso do servizo municipal de subministro de auga potable, polo consumo de auga medido en metros cúbicos, sen prexuízo da esixencia adicional dunha cota de dispoñibilidade do servizo, que será fixa en función para cada tipo de uso, de acordo co indicado no artigo seguinte. Nos casos de fincas que non fagan uso do servizo municipal de subministro de auga potable, esixirase unicamente unha cota fixa, de acordo co sinalado no artigo seguinte. Para o feito impoñible sinalado no artigo 2.1. d) desta ordenanza, pola lonxitude da acometida que exceda dos cinco metros, sen prexuízo da esixencia adicional dunha cota polos cinco primeiros metros, de acordo co sinalado no artigo seguinte. Nos resto dos feitos impoñibles sinalados no artigo 2 desta ordenanza, a cota tributaria será determinada por aplicación do disposto no seguinte artigo desta ordenanza. Artigo 6.º.-Cota tributaria.1.- A cota tributaria establecerase de acordo co seguinte: A. Para o feito impoñible sinalado no artigo 2.1 a) e b), nos casos de fincas que fagan uso do servizo municipal de subministro de auga potable, sumando á cota de dispoñibilidade do servizo que en cada caso corresponda os importes que resulten de multiplicar os metros cúbicos de auga consumidos polos importes/metro cúbico asociados ao tramo de aplicación, tanto para o servizo de saneamento como para o de depuración, de acordo co seguinte: B. Para o feito impoñible sinalado no artigo 2.1 a) e b), nos casos de fincas que non fagan uso do servizo municipal de abastecemento de auga potable, mediante a aplicación da seguinte cota: C. Para os feitos impoñibles sinalados no artigo 2.1 c) pola aplicación dos seguintes importes: D) Para o feito impoñible sinalado no artigo 2.1 d), pola aplicación dos seguintes importes: Importes de aplicación para execución da conexión coas redes de saneamento, para cada unha das acometidas de pluviais ou fecais solicitada: A unidade de acometida ao saneamento municipal estará formada por arqueta de saída, tubaxe de PVC liso de d=160mm e 4kN/m 2, incluídos os traballos de demolición e reposición do pavimento preexistente, escavación, recheo e conexión ao colector municipal.2. As cotas reguladas nos apartados 1. A e B deste artigo quedarán reducidas nun cincuenta por cento para os contribuíntes que sexan beneficiarios da Renda de Integración Social de Galicia (RISGA), así como para os acollidos a réximes protectores de carácter público análogos ao mencionado.2.1. Esta redución ten carácter rogado, xurdindo efecto a súa concesión no período impositivo seguinte ao da solicitude.2.2. Os interesados que desexen acceder a este beneficio deberán presentar a correspondente solicitude, con indicación expresa de que se solicita a redución da cota no servizo de saneamento e depuración e xuntarán á mesma a seguinte documentación: a) Fotocopia do NIF do solicitante, así como no seu caso, do seu representante, xuntando xustificante que acredite dita representación. b) Fotocopia compulsada do acordo de concesión da RISGA ou réxime protector de carácter análogo. c) Referencia e titularidade catastrais do inmoble no que se presta o servizo (poderá acreditarse achegando copia do recibo do imposto sobre bens inmobles). d) Certificado de empadroamento na vivenda obxecto da solicitude e) No caso en que o solicitante non sexa propietario do inmoble obxecto do servizo deberá achegar, ademais: · Fotocopia do NIF do propietario do inmoble. · Fotocopia do contrato de aluguer ou documento que acredite que o propietario do inmoble cédelle o uso do mesmo ao solicitante da redución.2.3. Se a solicitude non reúne os requisitos sinalados nos puntos anteriores, requirirase ao interesado na forma establecida no artigo 71 da Lei 30/1992, de 26 de novembro, de réxime xurídico das administracións públicas e do procedemento administrativo común, para que nun prazo de 10 días emenden a falta ou achegue os documentos preceptivos, coa indicación de que, se así non o fixese, considerarase que desistiu da súa petición, logo de resolución ditada para o efecto.2.4. Tanto o propietario do ben inmoble obxecto do servizo como o beneficiario terán a obriga de comunicar á administración municipal calquera modificación nos datos relativos a esta redución.2.5. No caso de renovacións, cando o réxime protector ao que estea acollido o/a interesado/a se acorde por un período de tempo determinado, deberase achegar fotocopia compulsada do novo acordo de concesión da RISGA ou réxime protector de carácter análogo.2.6. O cambio de domicilio por parte do beneficiario suporá o cese no desfrute da redución con efectos no mesmo trimestre en que efectivamente se probe. O recoñecemento da redución nun novo domicilio requirirá da formulación dunha nova solicitude, e da achega da documentación indicada no punto 2 deste apartado 3. Os importes sinalados neste artigo veranse gravados co IVE que resulte de aplicación. Artigo 7.º.–Exencións e bonificacións. Non se concederán outras exencións ou bonificacións que as expresamente previstas nas leis ou as derivadas da aplicación de tratados ou acordos internacionais Artigo 8.º.– Período impositivo e nacemento da obriga de contribuír Con carácter xeral, o período impositivo coincidirá co trimestre natural. A obriga de contribuír nacerá: A. Para os feitos impoñibles definidos no artigo 2.1 a) e b), o primeiro día do período impositivo, salvo nos casos de inicio da prestación do servizo. B. Para o resto dos feitos impoñibles, na data en que se formule a solicitude ou se execute a efectiva acometidas á rede de saneamento. No caso de altas no servizo, a cota de dispoñibilidade ou a cota prevista no artigo 6.1 B) desta ordenanza, ratearase por meses naturais, segundo o caso. Artigo 9.º.–Normas de xestión. A) Autorización e execución de acometidas.1. As persoas interesadas na obtención dunha autorización de acometida, previamente á presentación da oportuna solicitude, practicarán a correspondente autoliquidación no impreso facilitado polo Concello, procedendo ao seu ingreso, que acreditarán xuntamente coa correspondente solicitude.2. En caso de executar unha acometida sen mediar a previa autorización do Concello, practicarase unha liquidación de oficio, sen prexuízo da apertura do correspondente expediente sancionador pola comisión dunha infracción tributaria.3. Para proceder á execución dunha acometida á rede de saneamento, con anterioridade ao comezo das obras o interesado deberá ingresar en concepto de depósito previo o importe íntegro do orzamento que resulte da aplicación do disposto no artigo 6.1. D desta ordenanza. Rematadas as obras, e á vista do seu custe, o Concello, no seu caso, practicará a correspondente liquidación para esixir ou reintegrar ao interesado os importes que procedan. B) Servizo de rede de saneamento e depuración i. O substituto do contribuínte, está obrigado á presentar declaracións de alta, baixa ou modificación do servizo, que producirán efectos no período impositivo seguinte ii. Toda autorización para gozar do servizo de saneamento levará aparellada a obriga de subscribir un contrato, a sinatura do contrato do servizo dará lugar a inclusión no censo correspondente. iii. Para aqueles propietarios que non soliciten a prestación do servizo de saneamento ou non procedan a efectuar a acometida, sempre que exista a posibilidade da conexión segundo o regulamento do servizo, existe a obriga de comunicar a alta no censo tributario iv. As cotas esixibles por esta taxa liquidaranse e recadaranse polos mesmos períodos e nos mesmos prazos que ós recibos de subministro de auga. v. A exacción desta taxa esixirase mediante recibo. Ao se tratar dun cobro periódico, una vez notificada a liquidación de alta no censo procederá a notificación colectiva das sucesivas liquidacións mediante edictos que así o advirtan. vi. Nas declaracións de baixa, achegarase certificado de declaración de ruína da construción ou documentación acreditativa de que o inmoble adquiriu a condición de soar ou terreo. Fora deste suposto non se admitirá baixa ningunha. Artigo 10.º.–Infraccións e sancións. En todo o relativo á cualificación de infraccións tributarias, así como das sancións que lle correspondan a estas en cada caso, estarase ó disposto na Lei xeral tributaria. Disposición derrogatoria Coa entrada en vigor da presente ordenanza fiscal queda derrogada a anterior ordenanza fiscal reguladora da taxa polo saneamento e depuración de augas residuais. Disposición derradeira. A presente ordenanza fiscal foi aprobada polo Pleno da Corporación, e entrará en vigor o 01/10/2016, unha vez se produza a publicación do seu texto íntegro no BOP. A presente ordenanza permanecerá vixente en tanto non se acorde a súa modificación ou derrogación expresa. Ames, 28 de xuño de 2016 O alcalde José M. Miñones Conde